text: Tusinder af liter benzin ud i havnebassin 
  11 december 2014 kl. 17.11
  Fredericia Havn blev torsdag aften afspærret efter tusinder af liter benzin strømmede ud fra kæmpetank.
  Det var en pakning i et rensefilter - et af de større på 1 x 1/2 meter - der pludselig gik i stykker. Det betød, at der fossede benzin ud i havnebassinet. Det er dog usikkert, hvor meget der kom ud, inden medarbejderne fik gang i nødstrømmen og kunne slukke for benzinspildet. Ifølge en kilde, som TV SYD har talt med, lød vurderingen på " i hvert fald 2.000 liter men max 6.000".
  Uheldet skete kl. 17.25. Falck ankom hurtigt efterfølgende.
  Samtank, der ligger på Vesthavnsvej, er et anlæg, der opererer med oliefyrs- og gasanlægsservice.
  